Korszerű állkapocsízületi diagnosztika és fizioterápia | orvosiLexikon.hu
Felülvizsgálva: 2016/09/10 - 16:45
A visszatérő ficam cranio-mandibularis diszfunkciót (CMD), másodlagosan mozgásszervi valamint táplálkozási, emésztési zavarhoz vezethet. A tünetek szerteágazók: harapási-, rágási fájdalom, illetve ezek nehezítettsége, akadozó, aszimmetrikus szájnyitás (fogmosáskor, ásításkor), éjszakai fogcsikorgatás (bruxizmus), fej-, nyak- és fülfájás.
Jó hír, hogy napjainkban – a nemzetközi tapasztalatokat felhasználva – a magyar szakmai protokoll és a fogorvosi ajánlások is bővültek az állkapocsízületi gyógytorna-fizioterápia noninvazív módszereivel. Az állkapocsízületi diszfunkció kezelésében egyaránt alkalmazhatóak passzív és aktív mozgásterápiás eljárások, fizikoterápiás kezelések.
Fájdalomcsillapító passzív módszerek: ízületi járulékos mozgások és lágyrészmobilizációs technikák, nyújtás, lazító masszázsfogások.
Izomtónust alakító aktív módszerek: szimmetrikus és relaxált állkapocsmozgás, szájnyitás megtanítása, illetve automatizálása kezdetben sínezve és tükör segítségével, majd tükör és sínezés nélkül.
Kiegészítő technika: kinesio taping
Fizikoterápiás beavatkozások: TENS, UH, soft laser, infravörös lámpa
A komplex kezelés eredményeként az állkapocsízület stabilitása hosszú távon tervezhető.